CELEX: 32014R0874
Language: sl
Date: 2014-08-08 00:00:00
Title: Izvedbena uredba Komisije (EU) št. 874/2014 z dne 8. avgusta 2014 o uvrstitvi določenega blaga v kombinirano nomenklaturo

13.8.2014   
            
            
               SL
            
            
               Uradni list Evropske unije
            
            
               L 240/6
            
         IZVEDBENA UREDBA KOMISIJE (EU) št. 874/2014
   z dne 8. avgusta 2014
   o uvrstitvi določenega blaga v kombinirano nomenklaturo
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (EGS) št. 2658/87 z dne 23. julija 1987 o tarifni in statistični nomenklaturi ter skupni carinski tarifi (1) ter zlasti člena 9(1)(a) Uredbe,
   ob upoštevanju naslednjega:
   
               (1)
            
            
               Da bi se zagotovila enotna uporaba kombinirane nomenklature, priložene k Uredbi (EGS) št. 2658/87, je treba sprejeti ukrepe za uvrstitev blaga iz Priloge k tej uredbi.
            
         
               (2)
            
            
               Uredba (EGS) št. 2658/87 določa splošna pravila za razlago kombinirane nomenklature. Ta pravila se uporabljajo tudi za vsako drugo nomenklaturo, ki v celoti ali delno temelji na kombinirani nomenklaturi ali pa uvaja dodatne pododdelke ter se s posebnimi določbami Unije predpiše zaradi uporabe tarifnih in drugih ukrepov v zvezi z blagovno menjavo.
            
         
               (3)
            
            
               Po teh splošnih pravilih se blago iz stolpca 1 razpredelnice iz Priloge uvrsti pod oznako KN v stolpcu 2 na podlagi utemeljitve v stolpcu 3 iste razpredelnice.
            
         
               (4)
            
            
               Primerno je določiti, da se lahko imetnik v skladu s členom 12(6) Uredbe Sveta (EGS) št. 2913/92 (2) določeno obdobje še naprej sklicuje na zavezujoče tarifne informacije, ki se izdajo za blago, na katero se nanaša ta uredba, in niso v skladu s to uredbo. To obdobje bi moralo biti omejeno na tri mesece.
            
         
               (5)
            
            
               Ukrepi iz te uredbe so v skladu z mnenjem Odbora za carinski zakonik –
            
         SPREJELA NASLEDNJO UREDBO:
   Člen 1
   Blago, opisano v stolpcu 1 razpredelnice iz Priloge, se uvrsti v kombinirano nomenklaturo pod oznako KN iz stolpca 2 iste razpredelnice.
   Člen 2
   V skladu s členom 12(6) Uredbe (EGS) št. 2913/92 se je na zavezujoče tarifne informacije, ki niso v skladu s to uredbo, mogoče sklicevati še tri mesece po začetku veljavnosti te uredbe.
   Člen 3
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 8. avgusta 2014
      
         
            Za Komisijo
         
         
            V imenu predsednice
         
         Martine REICHERTS
         
            Članica Komisije
         
      
   
   
      (1)  UL L 256, 7.9.1987, str. 1.
   
      (2)  Uredba Sveta (EGS) št. 2913/92 z dne 12. oktobra 1992 o Carinskem zakoniku Skupnosti (UL L 302, 19.10.1992, str. 1).
   
      PRILOGA
      
                  Opis blaga
               
               
                  Uvrstitev
                  (oznaka KN)
               
               
                  Utemeljitev
               
            
                  (1)
               
               
                  (2)
               
               
                  (3)
               
            
                  Prekrivalo v obliki obroča iz poliestrske tkanine, ki se uporablja za posebne tipe avtomobilskih pnevmatik za izboljšanje funkcije tekalne površine pnevmatike pri vožnji po snegu.
                  Notranjost osrednjega dela izdelka je izdelana iz niti močnih brezkončnih poliestrskih vlaken, ki povečujejo odpornost strukture. Zunanjost osrednjega dela izdelka je iz niti rezanih poliestrskih vlaken dveh različnih dimenzij, ki površini izdelka zagotavljajo hrapavost ter s tem absorpcijo in oprijem. Tako je osrednji del izdelka, ki prekriva površino pnevmatike, ki je v stiku z voziščem, odpornejši ter ima boljše absorpcijske lastnosti in boljši oprijem kot drugi deli.
                  Drugi deli izdelka prekrivajo stranice pnevmatik in so oblikovani tako, da izdelek med vožnjo ohranja svoj položaj.
                  Deli so med seboj sestavljeni s šivanjem.
                  Na eni strani izdelka so pritrjeni štirje tkani trakovi iz polipropilena, ki delujejo kot ročaji za nameščanje izdelka na pnevmatiko.
                  (glej fotografijo) (1)
                  
               
               
                  6307 90 98
               
               
                  Uvrstitev opredeljujejo splošni pravili 1 in 6 za razlago kombinirane nomenklature, opomba 7(f) k oddelku XI in besedilo oznak KN 6307, 6307 90 in 6307 90 98.
                  Uvrstitev izdelka kot pribor pod tarifno podštevilko 8708 70 je izključena, saj izdelek zgolj izboljšuje funkcijo tekalne površine pri vožnji po snegu in tako vozila ne prilagaja za posebno delovanje, mu ne daje dodatnih možnosti za delovanje in ne zagotavlja posebnega delovanja v povezavi z njegovo glavno funkcijo (glej sodbo z dne 16. junija 2011 v zadevi Unomedical (C-152/10), ZOdl., str. I-5433, točka 29).
                  Zaradi tega in zaradi dejstva, da je izdelek narejen izključno iz tekstila in so različni deli sestavljeni s šivanjem, se izdelek uvrsti pod oznako KN 6307 90 98 kot drugi gotovi tekstilni izdelki.
               
            
         (1)  Slika je zgolj informativne narave.